CELEX: 32014R1255
Language: sk
Date: 2014-07-17 00:00:00
Title: Delegované nariadenie Komisie (EÚ) č. 1255/2014 zo  17. júla 2014 , ktorým sa dopĺňa nariadenie Európskeho parlamentu a Rady (EÚ) č. 223/2014 o Fonde európskej pomoci pre najodkázanejšie osoby prostredníctvom stanovenia obsahu ročných a záverečných správ o realizácii programov vrátane zoznamu spoločných ukazovateľov

25.11.2014   
               
               
                  SK
               
               
                  Úradný vestník Európskej únie
               
               
                  L 337/46
               
            
         DELEGOVANÉ NARIADENIE KOMISIE (EÚ) č. 1255/2014
         zo 17. júla 2014,
         ktorým sa dopĺňa nariadenie Európskeho parlamentu a Rady (EÚ) č. 223/2014 o Fonde európskej pomoci pre najodkázanejšie osoby prostredníctvom stanovenia obsahu ročných a záverečných správ o realizácii programov vrátane zoznamu spoločných ukazovateľov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (1), a najmä na jeho článok 13 ods. 6,
         keďže:
         
                     (1)
                  
                  
                     V nariadení (EÚ) č. 223/2014 sa vyžaduje, aby Komisia prijala delegované akty, ktorými sa dopĺňajú nepodstatné prvky s ohľadom na Fond európskej pomoci pre najodkázanejšie osoby (FEAD).
                  
               
                     (2)
                  
                  
                     V nariadení (EÚ) č. 223/2014 sa od členských štátov vyžaduje, aby Komisii predkladali ročné a záverečné správy obsahujúce informácie týkajúce sa realizácie operačných programov (OP) vrátane údajov týkajúcich sa spoločných a prípadne špecifických ukazovateľov programu.
                  
               
                     (3)
                  
                  
                     S cieľom zabezpečiť primerané monitorovanie realizácie OP a ich príspevku k plneniu špecifických cieľov fondu FEAD by sa mali stanoviť ustanovenia týkajúce sa obsahu ročných a záverečných správ o realizácii, ako aj zoznam spoločných ukazovateľov, ktoré sa musia oznamovať.
                  
               
                     (4)
                  
                  
                     Požiadavky stanovené v tomto nariadení by sa mali obmedziť na požiadavky, ktoré sú nevyhnutné, so zohľadnením ustanovení uvedených v nariadení (EÚ) č. 223/2014, ako aj so zohľadnením uplatniteľných právnych predpisov Únie o ochrane fyzických osôb pri spracovaní osobných údajov a voľnom pohybe týchto údajov, najmä smernice Európskeho parlamentu a Rady 95/46/ES (2).
                  
               
                     (5)
                  
                  
                     S cieľom zohľadniť odlišnú povahu operácií podporovaných OP I a OP II a v súlade s rôznymi ustanoveniami, ktoré sa vzťahujú na každý OP, ako je stanovené v nariadení (EÚ) č. 223/2014, by sa mali v súvislosti s obsahom ročných a záverečných správ o realizácii, ako aj so zoznamom spoločných ukazovateľov, ktoré by mali byť uvedené pre každý OP, uplatňovať iné požiadavky. S cieľom zohľadniť osobitnú potrebu chrániť dôstojnosť jednotlivcov podporovanú FEAD a s cieľom znížiť administratívnu záťaž pre príjemcov na nevyhnutné minimum v súlade s požiadavkami stanovenými v nariadení (EÚ) č. 223/2014 sa hodnoty určitých ukazovateľov určia skôr na základe odhadu vychádzajúceho z informácií, ktoré majú partnerské organizácie k dispozícii ako na základe informácií poskytnutých konečnými príjemcami.
                     S cieľom umožniť čo najrýchlejšie uplatňovanie opatrení stanovených v tomto nariadení by toto nariadenie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie,
                  
               PRIJALA TOTO NARIADENIE:
         
            Článok 1
            Predmet úpravy
            Týmto nariadením sa stanovujú ustanovenia, ktorými sa dopĺňa nariadenie (EÚ) č. 223/2014 so zreteľom na obsah ročných a záverečných správ o realizácii vrátane zoznamu spoločných ukazovateľov.
         
         
            Článok 2
            Obsah ročných a záverečných správ o realizácii a zoznam ukazovateľov
            [článok 13 ods. 6 nariadenia (EÚ) č. 223/2014]
            
               1.   V ročných a záverečných správach o realizácii sa uvádzajú tieto prvky:
               
                           a)
                        
                        
                           Informácie o realizácii programu na základe spoločných ukazovateľov pre čiastočne alebo úplne dokončené operácie.
                        
                     
                           b)
                        
                        
                           Informácie o opatreniach, ktoré zohľadňujú zásady stanovené v článku 5 ods. 6, článku 5 ods. 11, a kde je to vhodné, článku 5 ods. 13 nariadenia (EÚ) č. 223/2014, a posúdenie týchto opatrení.
                        
                     Okrem informácií uvedených v prvom pododseku, ročné a záverečné správy o realizácii OP II poskytujú informácie o údajoch týkajúcich sa ukazovateľov špecifických pre jednotlivé programy a kvantifikovaných cieľových hodnôt a o zmenách ukazovateľov výsledkov, ako aj informácie o hodnotení pokroku pri dosahovaní špecifických cieľov operačného programu.
            
            
               2.   Ukazovatele uvedené v odseku 1 písm. a) sú vymenované v prílohe.
            
            
               3.   Okrem informácií uvedených v odseku 1 sa v záverečnej správe o realizácii a v roku 2017 a 2022 v ročnej správe o realizácii musia uviesť informácie o príspevku k dosiahnutiu osobitných a celkových cieľov FEAD uvedených v článku 3 nariadenia (EÚ) č. 223/2014 a ich posúdenie.
            
         
         
            Článok 3
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. júla 2014
            
               
                  Za Komisiu
               
               
                  predseda
               
               José Manuel BARROSO
            
         
         
            (1)  Ú. v. EÚ L 72, 12.3.2014, s. 1.
         
            (2)  Smernica Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).
      
      
         
            PRÍLOHA
            SPOLOČNÉ UKAZOVATELE PRE OP I A OP II
            
               Ukazovatele vstupov
            
            
                        1.
                     
                     
                        Celková suma oprávnených verejných výdavkov schválených v dokumentoch, v ktorých sa stanovujú podmienky podpory operácií
                     
                  
                        2.
                     
                     
                        Celková suma oprávnených verejných výdavkov, ktoré príjemcovia vynaložili a vyplatili pri vykonávaní operácií
                        Z ktorých, ak je to relevantné:
                        
                                    a)
                                 
                                 
                                    Celková suma oprávnených verejných výdavkov, ktoré príjemcovia vynaložili a vyplatili pri vykonávaní operácií, ktoré sa týkajú poskytovania potravinovej pomoci
                                 
                              
                                    b)
                                 
                                 
                                    Celková suma oprávnených verejných výdavkov, ktoré príjemcovia vynaložili a vyplatili pri vykonávaní operácií, ktoré sa týkajú poskytovania základnej materiálnej pomoci
                                 
                              
                  
                        3.
                     
                     
                        Celková suma oprávnených verejných výdavkov nahlásených Komisii
                     
                  Tieto údaje sa vyjadrujú v eurách.
            SPOLOČNÉ UKAZOVATELE PRE OP I
            
               Ukazovatele výstupov pre distribuovanú potravinovú pomoc (1)
            
            
                        4.
                     
                     
                        Množstvo ovocia a zeleniny
                     
                  
                        5.
                     
                     
                        Množstvo mäsa, vajec, rýb, morských živočíchov
                     
                  
                        6.
                     
                     
                        Množstvo múky, chleba, zemiakov, ryže a iných škrobových výrobkov
                     
                  
                        7.
                     
                     
                        Množstvo cukru
                     
                  
                        8.
                     
                     
                        Množstvo mliečnych výrobkov
                     
                  
                        9.
                     
                     
                        Množstvo tukov, olejov
                     
                  
                        10.
                     
                     
                        Množstvo predpripravených potravín, iných potravín (ktoré nepatria do kategórií uvedených vyššie)
                     
                  
                        11.
                     
                     
                        Celkové množstvo distribuovanej potravinovej pomoci
                        Z toho:
                        
                                    a)
                                 
                                 
                                    Podiel potravín, pri ktorých sa z OP zaplatila len preprava, distribúcia a skladovanie (v %)
                                 
                              
                                    b)
                                 
                                 
                                    Podiel potravinových výrobkov spolufinancovaných FEAD na celkovom objeme potravín distribuovaných partnerskými organizáciami (v %) (2)
                                    
                                 
                              
                  
                        12.
                     
                     
                        Celkový počet distribuovaných jedál čiastočne alebo úplne financovaných z OP (3)
                        
                     
                  
                        13.
                     
                     
                        Celkový počet distribuovaných potravinových balíčkov čiastočne alebo úplne financovaných z OP (4)
                        
                     
                  
               Ukazovatele výsledkov pre distribuovanú potravinovú pomoc (5)
            
            
                     
                        14.
                     
                     
                        Celkový počet osôb prijímajúcich potravinovú pomoc
                        Z toho:
                        
                                    a)
                                 
                                 
                                    Počet detí vo veku 15 rokov alebo menej
                                 
                              
                                    b)
                                 
                                 
                                    Počet osôb vo veku 65 rokov alebo viac
                                 
                              
                                    c)
                                 
                                 
                                    Počet žien
                                 
                              
                                    d)
                                 
                                 
                                    Počet migrantov, účastníkov s cudzím pôvodom, príslušníkov menšín (vrátane marginalizovaných komunít, ako sú napríklad Rómovia)
                                 
                              
                                    e)
                                 
                                 
                                    Počet osôb so zdravotným postihnutím
                                 
                              
                                    f)
                                 
                                 
                                    Počet bezdomovcov
                                 
                              
                  
               Ukazovatele výstupov pre distribuovanú základnú materiálnu pomoc
            
            
                        15.
                     
                     
                        Celková peňažná hodnota distribuovaného tovaru
                        Z toho:
                        
                                    a)
                                 
                                 
                                    Celková peňažná hodnota tovaru pre deti
                                 
                              
                                    b)
                                 
                                 
                                    Celková peňažná hodnota tovaru pre bezdomovcov
                                 
                              
                                    c)
                                 
                                 
                                    Celková peňažná hodnota tovaru pre iné cieľové skupiny
                                 
                              
                  
                        16.
                     
                     
                        Zoznam najdôležitejších kategórií výrobkov distribuovaných deťom (6)
                        
                        
                                    a)
                                 
                                 
                                    Výbava pre novorodencov
                                 
                              
                                    b)
                                 
                                 
                                    Školské tašky
                                 
                              
                                    c)
                                 
                                 
                                    Písacie potreby, zošity, perá, výtvarné potreby a ostatné vybavenie potrebné v škole (okrem oblečenia)
                                 
                              
                                    d)
                                 
                                 
                                    Športové vybavenie (športová obuv, trikot, plavky …)
                                 
                              
                                    e)
                                 
                                 
                                    Oblečenie (zimný kabát, obuv, školská uniforma …)
                                 
                              
                                    f)
                                 
                                 
                                    Iná kategória – upresniť
                                 
                              
                  
                        17.
                     
                     
                        Zoznam najdôležitejších kategórií výrobkov distribuovaných pre bezdomovcov (6)
                        
                        
                                    a)
                                 
                                 
                                    Spacie vaky/prikrývky
                                 
                              
                                    b)
                                 
                                 
                                    Kuchynské vybavenie (hrnce, panvice, príbory …)
                                 
                              
                                    c)
                                 
                                 
                                    Oblečenie (zimný kabát, obuv …)
                                 
                              
                                    d)
                                 
                                 
                                    Domáca bielizeň (osušky, posteľná bielizeň)
                                 
                              
                                    e)
                                 
                                 
                                    Hygienické výrobky (lekárnička, mydlo, zubná kefka, jednorazový holiaci strojček …)
                                 
                              
                                    f)
                                 
                                 
                                    Iná kategória – upresniť
                                 
                              
                  
                        18.
                     
                     
                        Zoznam najdôležitejších kategórií tovaru distribuovaného pre iné cieľové skupiny (6)
                        
                        
                                    a)
                                 
                                 
                                    Kategórie, ktoré sa majú upresniť
                                 
                              
                  
               Ukazovatele výsledkov pre distribuovanú základnú materiálnu pomoc (5)
            
            
                     
                        19.
                     
                     
                        Celkový počet osôb prijímajúcich základnú materiálnu pomoc
                        Z toho:
                        
                                    a)
                                 
                                 
                                    Počet detí vo veku 15 rokov alebo menej
                                 
                              
                                    b)
                                 
                                 
                                    Počet osôb vo veku 65 rokov alebo viac
                                 
                              
                                    c)
                                 
                                 
                                    Počet žien
                                 
                              
                                    d)
                                 
                                 
                                    Počet migrantov, účastníkov s cudzím pôvodom, príslušníkov menšín (vrátane marginalizovaných komunít, ako sú napríklad Rómovia)
                                 
                              
                                    e)
                                 
                                 
                                    Počet osôb so zdravotným postihnutím
                                 
                              
                                    f)
                                 
                                 
                                    Počet bezdomovcov
                                 
                              
                  SPOLOČNÉ UKAZOVATELE PRE OP II
            
               Ukazovatele výstupov pre pomoc pri sociálnom začleňovaní
            
            
                     
                        20.
                     
                     
                        Celkový počet osôb prijímajúcich pomoc pri sociálnom začleňovaní
                        Z toho:
                        
                                    a)
                                 
                                 
                                    Počet detí vo veku 15 rokov alebo menej
                                 
                              
                                    b)
                                 
                                 
                                    Počet osôb vo veku 65 rokov alebo viac
                                 
                              
                                    c)
                                 
                                 
                                    Počet žien
                                 
                              
                                    d)
                                 
                                 
                                    Počet migrantov, účastníkov s cudzím pôvodom, príslušníkov menšín (vrátane marginalizovaných komunít, ako sú napríklad Rómovia)
                                 
                              
                                    e)
                                 
                                 
                                    Počet osôb so zdravotným postihnutím
                                 
                              
                                    f)
                                 
                                 
                                    Počet bezdomovcov
                                 
                              
                  Tieto údaje pre OP II sú osobnými údajmi podľa článku 7 smernice 95/46/ES. Ich spracovanie je potrebné kvôli súladu s právnymi záväzkami, ktorým podlieha kontrolór [článok 7 písm. c) smernice 95/46/ES]. Definíciu kontrolóra možno nájsť v článku 2 smernice 95/46/ES.
            
               (1)  Ukazovatele 4 až 11 zahŕňajú akúkoľvek formu týchto produktov, napr. čerstvé, konzervované a mrazené potraviny, a mali by byť vyjadrené v tonách.
            
               (2)  Hodnoty pre tento ukazovateľ sa stanovia na základe odhadu vychádzajúceho z informácií, ktoré majú partnerské organizácie k dispozícii.
            
               (3)  Definícia toho, čo sa má chápať ako jedlo, sa môže poskytnúť na úrovni partnerskej organizácie/prevádzky/riadiaceho orgánu. Hodnoty pre tento ukazovateľ sa stanovia posúdením zo strany partnerských organizácií.
            
               (4)  Definícia toho, čo sa má chápať ako potravinový balíček, sa môže poskytnúť na úrovni partnerskej organizácie/prevádzky/riadiaceho orgánu. Balíčky nemusia byť štandardizované, pokiaľ ide o veľkosť alebo obsah. Hodnoty pre tento ukazovateľ sa stanovia posúdením zo strany partnerských organizácií.
            
               (5)  Hodnoty pre tieto ukazovatele sa stanovia na základe odhadu vychádzajúceho z informácií, ktoré majú partnerské organizácie k dispozícii. Neočakáva sa a ani sa nevyžaduje, aby boli založené na informáciách od konečných príjemcov.
            
               (6)  Tento zoznam musí zahŕňať všetky príslušné kategórie, ktoré sa vzťahujú najmenej na 75 % distribuovaných výrobkov.